সৃষ্টিকর্তা
সৃষ্টিকর্তা একটি বাংলা শব্দ (, - আল খালিক); যিনি সৃষ্টি করেন তাকেইই সৃষ্টিকর্তা বলা হয়। বিভিন্ন ধর্মের বিশ্বাসীরা যে মহান অস্তিত্ব সময়, স্থান, জীব, মহাকাশসহ সকল কিছু সৃষ্টি করেছেন তাকে সৃষ্টিকর্তা বা স্র্রষ্টা নামে সম্বোধন করে। বিশ্বাসীরা এই মহাবিশ্বের জীব ও জড় সমস্ত কিছুর সৃষ্টিকর্তা ও নিয়ন্ত্রক আছে বলে বিশ্বাস করে; এদেরকে আস্তিক বলা হয়। আবার অনেকে সৃষ্টিকর্তার অস্তিত্বকে অস্বীকার করে, তাদের বলা হয় নাস্তিক।
সৃষ্টিকর্তা একটি অধিক ব্যবহৃত বাংলা শব্দ যা মুলত বিধাতা,ভগবান, ঈশ্বর, ইলাহি, আল্লাহ প্রভৃতি বোঝাতে ব্যবহার করা হয়ে থাকে। ভাবা হয়, তিনি জাগতিক ক্ষমতার সর্বোচ্চ অবস্থানে অবস্থানকারী কোন অস্তিত্ব।
আস্তিক্যবাদ
আস্তিকতাবাদ বা আস্তিক্যবাদ বা ঈশ্বরবাদ () হল একটি ধর্মীয় বিশ্বাস যা হল অন্তত একজন ঈশ্বর বা উপাস্যের অস্তিত্ব আছে। বহুঈশ্বরবাদ হল বহুসংখ্যক ঈশ্বরে বিশ্বাস, যেখানে একেশ্বরবাদে শুধুমাত্র একজন ঈশ্বরে বিশ্বাস করা হয়। উদাহরণস্বরুপ, ইসলামধর্ম ও খ্রিষ্টধর্ম হল দুটি একেশ্বরবাদী ধর্ম। আস্তিক্যবাদের বিপরীত হল নাস্তিক্যবাদ| নাস্তিক্যবাদে একক বা একাধিক কোনরকম ঈশ্বরেই বিশ্বাস করা হয় না।